मख’नो गोनां दि, दुलाराय बि.टि.सि. माइनरिटि फरायसा गौथुम अदेबानि ABMSU नि गाहाइ नेहाथारि टाइसन हुसेइनआ अजद होनानै बुंदों दि, – इउ.पि.पि.एल . दोलोनि आफादगिरि अदेबानि बि.टि.सि.नि गाहाइ मावफुं सोद्रोमा प्रमद बर’आ इसिङारी बि.जे.पि. दोलोनि एजेन्टसो। बिथाङा ट्रेक्टराव गाखोनानै बि.जे.पि.नि थाखाय गोख्रोङै बिसायख’थि फोसावदिंदों। इउ .पि.पि.एल. दोलोआ मोनसे हिंसारी आरो हारि बोखावग्रा दोलो। बेखायनो फैबाय थानाय बिसायख’थियाव इउ.पि.पि.एल.,बि.जे.पि., ए.जि.पि. आरो जि.एस.पि. दोलोनि गोरोबथा बिजाथिफोरनो भट होनायनिफ्राय गोजानाव थानांगौ होनना गासै माइनरिटि रायजो राजाफोरखौ खावलायदों।